**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL VIEŠOSIOMS ĮSTAIGOMS PLUNGĖS RAJONO SAVIVALDYBĖS**

**LIGONINEI IR PLUNGĖS RAJONO GREITAJAI MEDICINOS PAGALBAI 2018 METAIS SIEKTINŲ VEIKLOS UŽDUOČIŲ NUSTATYMO**

2018 m. balandžio 26 d. Nr. T1-

Plungė

Vadovaudamasi Lietuvos Respublikos sveikatos priežiūros įstaigų įstatymo 151 straipsnio 6 dalimi, Lietuvos nacionalinės sveikatos sistemos viešųjų įstaigų veiklos finansinių rezultatų vertinimo kiekybinių ir kokybinių rodiklių ir vadovaujančių darbuotojų mėnesinės algos kintamosios dalies nustatymo tvarkos aprašo, patvirtinto Lietuvos Respublikos sveikatos apsaugos ministro 2011 m. gruodžio 1 d. įsakymu Nr. V-1019, 7 punktu, atsižvelgdama į VšĮ Plungės rajono savivaldybės ligoninės 2018 m. balandžio 5 d. raštą Nr.V3-166 „Dėl 2018 metų siektinų kiekybinių ir kokybinių rodiklių“ ir į VšĮ Plungės rajono greitosios medicinos pagalbos 2018 m. balandžio 10 d. raštą Nr.35 „Dėl VšĮ Plungės rajono greitosios medicinos pagalbos kiekybinių ir kokybinių 2018 metų veiklos rodiklių“, Plungės rajono savivaldybės taryba nusprendžia:

Nustatyti 2018 metais siektinas veiklos užduotis:

1. Viešajai įstaigai Plungės rajono savivaldybės ligoninei:

1. 1. Kiekybinius rodiklius:

1.1.1. siektinas teigiamas ligoninės finansinis veiklos rezultatas;

1.1.2. įstaigos darbo užmokesčiui išlaidų dalis – darbo užmokesčio ir socialinio draudimo sąnaudos sudarytų ne daugiau kaip 75 % visų įstaigos per metus patirtų sąnaudų;

1.1.3. įstaigos valdymo išlaidų dalis – ne didesnė nei 1,3 procento visų įstaigos per metus patirtų išlaidų;

1.1.4. papildomų finansavimo šaltinių pritraukimas:

1.1.4.1. jei yra numatomos ES ar kitų fondų lėšos, skirtos sveikatos priežiūros įstaigų finansavimui, – ne mažiau nei viena paraiška per projekto finansavimo laikotarpį (jei lėšos skiriamos ligoninėje teikiamų paslaugų kokybės gerinimui);

1.1.4.2. suteikti mokamų paslaugų – ne mažiau 3 proc. nuo visų uždirbtų pajamų.

1.2. Kokybinius rodiklius:

1.2.1. pacientų skundų tendencijos – siekti, kad pacientų pagrįstų ir pasitvirtinusių skundų skaičius neviršytų 15;

1.2.2. darbuotojų kaitos įstaigoje rodiklis – ne daugiau nei 15 proc. nuo visų darbuotojų skaičiaus;

1.2.3. prioritetinių (ambulatorinių) paslaugų dinamika – siekti, kad sutartinės sumos įvykdymas būtų nuo 95 iki 105 procentų (pokytis – iki 5 proc. (priklausomai nuo sutarties su TLK);

1.2.4. informacinių technologijų panaudojimas, teikiant sveikatos priežiūros paslaugas, ir galimybė pacientams naudotis jomis:

1.2.4.1. duomenų teikimas į ESPBI IS;

1.2.4.2. pacientų atvykimo į įstaigą registracijos duomenų teikimas į ESPBI IS;

1.2.4.3. kompensuojamųjų vaistų, naudojant e. recepto paslaugą, išrašymas;

1.2.4.4. pradėti taikyti per ESPBI IS keitimąsi statistiniais ir klinikiniais duomenimis Statistinių ir klinikinių duomenų rinkinių apraše nustatyta apimtimi;

1.2.4.5. galimybė paslaugas gauti įstaigoje, registruojantis per išankstinę pacientų registravimo sistemą arba naudojantis telemedicinos (telekardiologijos ar teleradiologijos) sprendimais;

1.2.4.6. reguliariai atnaujinama informacija interneto svetainėje;

1.2.4.7. per praėjusius metus įdiegta suplanuota nauja ar modernizuota esama sistema;

1.2.4.8. siekti, kad būtų kompiuterizuotos visos darbo vietos;

1.2.4.9. įstaigoje reglamentuotas elektroninių paslaugų teikimas ir duomenų sauga;

1.2.5. kokybės vadybos diegimas ir reguliarus atnaujinimas;

1.2.6. taikomų kovos su korupcija priemonių vykdymas;

1.2.7.dalyvavimas Privalomojo sveikatos draudimo fondo biudžeto lėšomis finansuojamose programose (Storosios žarnos vėžio ankstyvosios diagnostikos programa).

2. Viešajai įstaigai Plungės rajono greitajai medicinos pagalbai:

2.1. Kiekybinius rodiklius:

2.1.1. siektinas teigiamas Plungės rajono greitajai medicinos pagalbos finansinis veiklos rezultatas;

2.1.2. įstaigos darbo užmokesčiui išlaidų dalis – darbo užmokesčio ir socialinio draudimo sąnaudos sudarytų ne daugiau kaip 83 % visų įstaigos per metus patirtų sąnaudų;

2.1.3. įstaigos valdymo išlaidų dalis – siekti, kad įstaigos valdymo išlaidos sudarytų ne daugiau, kaip 6 % visų patirtų sąnaudų;

2.1.4. papildomų finansavimo šaltinių pritraukimas:

2.1.4.1. jei yra numatomos ES ar kitų fondų lėšos, skirtos sveikatos priežiūros įstaigų finansavimui, – ne mažiau nei viena paraiška per projekto finansavimo laikotarpį (jei lėšos skiriamos įstaigoje teikiamų paslaugų kokybės gerinimui);

2.1.4.2. suteikti mokamų paslaugų – ne mažiau nei už 2 000 eurų.

2.2. Kokybinius rodiklius:

2.2.1. pacientų skundų tendencijos – siekti, kad pacientų pagrįstų ir pasitvirtinusių skundų skaičius neviršytų 2;

2.2.2. kokybės vadybos diegimas ir reguliarus atnaujinimas:

2.2.2.1. atnaujinti, parengti ne mažiau 3 metodikų ar procedūrų instrukcijų;

2.2.2.2. siekti, kad būtų ne daugiau 2 neatitikčių, nustatytų finansinio audito metu;

2.2.3. darbuotojų kaitos įstaigoje rodiklis – ne daugiau nei 6 proc. nuo visų darbuotojų skaičiaus;

2.2.4. siektinas GMP operatyvumo rodiklis - ne mažiau 90% mieste per 15 min. ir 83% kaimo vietovėse - per 25 min.;

2.2.5. informacinių technologijų diegimo ir vystymo lygmuo – GMP automobilyje užtikrinti skaitmeninio radijo ryšio įrangos veikimą;

2.2.5.1.informacinių technologijų panaudojimas valdant įstaigą:

- įdiegta el. dokumentų valdymo sistema;

- reguliariai atnaujinama įstaigos interneto svetainė;

- per praėjusius metus įdiegta suplanuota nauja ar modernizuota esama sistema;

- įstaigoje kompiuterizuotos visos darbo vietos;

2.2.6. taikomų kovos su korupcija priemonių vykdymas.

Savivaldybės meras

SUDERINTA:

Administracijos direktoriaus pavaduotojas, pavaduojantis Administracijos direktorių Č. Kerpauskas

Finansų ir biudžeto skyriaus vedėja D. Mažeikienė

Juridinio ir personalo administravimo skyriaus vedėjas V.Tumas

Kalbos tvarkytojas A. Eidukaitis

Sprendimą ruošė Savivaldybės gydytoja Oresta Gerulskienė

**SAVIVALDYBĖS GYDYTOJAS**

**AIŠKINAMASIS RAŠTAS**

**PRIE SPRENDIMO PROJEKTO**

**„DĖL VIEŠOSIOMS ĮSTAIGOMS PLUNGĖS RAJONO SAVIVALDYBĖS**

**lIGONINEI IR pLUNGĖS RAJONO GREITAJAI MEDICINOS PAGALBAI 2018 METAIS SIEKTINŲ VEIKLOS UŽDUOČIŲ NUSTATYMO“**

2018 m. balandžio 10 d.

Plungė

**1. Sprendimo projekto esmė.** Viešųjų įstaigų steigėjai (dalininkai) nustato jų įsteigtoms įstaigoms siektinas veiklos užduotis, numatydami jose išvardytus kiekybinius bei kokybinius rodiklius.

**2. Kuo vadovaujantis parengtas sprendimo projektas.**

Sprendimo projektas parengtas vadovaujantis Lietuvos Respublikos sveikatos priežiūros įstaigų įstatymo 151 straipsnio 6 dalimi, Lietuvos Respublikos sveikatos apsaugos ministro 2011 m. gruodžio 1 d. įsakymu Nr. V-1019 „Dėl Lietuvos nacionalinės sveikatos sistemos viešųjų įstaigų veiklos finansinių rezultatų vertinimo kiekybinių ir kokybinių rodiklių ir vadovaujančių darbuotojų mėnesinės algos kintamosios dalies nustatymo tvarkos aprašo patvirtinimo“, atsižvelgiant į VšĮ Plungės rajono savivaldybės ligoninės 2018 m. balandžio 5 d. raštą Nr.V3-166 „Dėl 2018 metų siektinų kiekybinių ir kokybinių rodiklių“ ir į VšĮ Plungės rajono greitosios medicinos pagalbos 2018 m. balandžio 10 d. raštą Nr.35 „Dėl VšĮ Plungės rajono greitosios medicinos pagalbos kiekybinių ir kokybinių 2018 metų veiklos rodiklių“.

**3. Sprendimo projekto tikslas ir uždaviniai** - nustatyti viešajai įstaigai Plungės rajono greitosios medicinos pagalbai ir viešajai įstaigai Plungės rajono savivaldybės ligoninei siektinas veiklos užduotis 2018 metams.

**4. Laukiami rezultatai.** Pritarus šiam Plungės rajono savivaldybės tarybos sprendimui, bus nustatyti viešųjų įstaigų veiklos finansinių rezultatų vertinimo kiekybiniai ir kokybiniai rodikliai.

**5. Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  | *nenustatyta* |
| *Finansams* |  | *nenumatomas* |
| *Socialinei aplinkai* |  | *nenumatomas* |
| *Viešajam administravimui* |  | *nenumatomas* |
| *Teisinei sistemai* |  | *nenumatomas* |
| *Kriminogeninei situacijai* |  | *nenumatomas* |
| *Aplinkai* |  | *nenumatomas* |
| *Administracinei naštai* |  | *nenumatomas* |
| *Regiono plėtrai* |  | *nenumatomas* |
| *Kitoms sritims, asmenims ar jų grupėms* |  | *nenumatomas* |

Rengėja Savivaldybės gydytoja Oresta Gerulskienė